ජෙනිෆර් විංගට්

ජෙනිෆර් විංගට් (උපත 30 මැයි 1985) යනුවෙන් හැඳින්වෙන්නේ ඉන්දියානු නිළියක සහ රූපවාහිනී නිවේදිකාවකි. ඇය නොයෙකුත් ඉන්දියානු රූපවාහිනී වැඩසටහන් සඳහා දායක වී ඇත. මේ අතුරින් සරස්වතීචන්ද්‍ර රූපවාහිනී කතාමාලාව ඇගේ දිවියේ වැදගත් කඩඉමක් ලෙස සැලකේ.

ජෙනිෆර් විංගට් සිය රංගන දායකත්වය සැපයූ චිත්‍රපට අතර අකේලේ හම් අකේලේ තුම්, රාජා කි ආයේගි බරාට්, රාජා කෝ රාණි සේ ප්‍යාර් හෝ ගයා, කුච් නා කහෝ, ලව් කියා ඕර් ලග් ගයී, ලයිෆ් රීබූට් නහී හෝති සහ ෆිර් සේ... යන චිත්‍රපට ප්‍රමුඛස්ථානයක් ගනියි. මීට අමතරව විංගට් ෂක ලක බූම් බූම්, කුසුම්, කොයි දිල් මේන් හේ, කසෞතී සින්දගී කේ, ක්‍යා හෝගා නිම්මෝ කා, සංගම්, කහින් තෝ හෝගා, කාර්තිකා, දිල් මිල් ගයියේ, තේරි මේරි ලව් ස්ටෝරීස්, සරස්වතීචන්ද්‍ර සහ බෙයිහාධ් යන රූපවාහිනී කතාමාලා සඳහා සිය රංගන දායකත්වය ලබා දී ඇත. විංගට් රියැලිටි වැඩසටහන් සඳහා ද දායක වී ඇති අතර දේඛ් ඉන්ඩියා දේඛ්, ලාෆ්ටර් කේ ෆට්කේ, කොමඩි සර්කස් 3, සාරා නච්කේ දිඛා 2, පර්ෆෙක්ට් බ්‍රයිඩ්, සෝර් කා ජාට්කා: ටෝටල් වයිප්අවුට්, කොමඩි කා මහා මුඛබාලා සහ නච්ලේ වේ විත් සරෝජ් ඛාන් වැනි රූපවාහිනී වැඩසටහන් සඳහා ද දායක වී ඇත.

වෘත්තිය
ඇය සිය රංගන දිවිය ඇරඹූයේ 15 වන වියේ දී රාජා කෝ රාණි සේ ප්‍යාර් හෝ ගයා චිත්‍රපටයේ ළමා නිළියක ලෙස ය. අනතුරුව 14වන වියේ දී ඇය ළමා නිළියක ලෙස කුච් නා කහෝ නැමැති ඉන්දියානු චිත්‍රපටය සඳහා දායක වූවා ය.

පසුව, වැඩිහිටි වියේ දී ඇය නොයෙකුත් වෙනස් ඉන්දියානු රූපවාහිනී වැඩසටහන් සඳහා සිය දායකත්වය සැපයූවා ය.

ඇය සරස්වතීචන්ද්‍ර රූපවාහිනී කතාමාලාවේ කුමුද් සරස්වතීචන්ද්‍ර ව්‍යාස්ගේ චරිතය නිරූපණය වෙනුවෙන් හොඳම නිළිය සඳහා වන ඉන්දියානු රූපවාහිනී ඇකඩමි විචාරක සම්මානය හිමි කරගැනීමට සමත් වූවා ය. ඊස්ටර්න් අයි විසින් ඇයව 2012 වර්ෂයේ ලොව සරාගීම ආසියානු කාන්තාවන් අතර 21වන ස්ථානයට නම්කරන ලදී. ජෙනිෆර් මේ වනවිට සෝන් එන්ටර්ටේන්මන්ට් ටෙලිවිෂන් නාළිකාවේ ප්‍රේමණීය ත්‍රාසජනක කතාමාලාවක් වන බෙයිහාධ් සඳහා සිය රංගන දායකත්වය සපමින් සිටින්නී ය.

පෞද්ගලික දිවිය
විංගට් යනු පන්ජාබි ජාතික මවකගේ සහ මහාරාෂ්ට්‍රියානු ක්‍රිස්තියානි පියකුගේ දියණියකි. ඇය උපත ලැබූයේ ඉන්දියාවේ මුම්බායිහි ගුර්ගාඔන් ප්‍රදේශයේ ය. ඇගේ අසාමාන්‍ය නාමය හේතුවෙන් බොහෝ අවස්ථාවල ඇය බටහිර ජාතිකයකු ලෙස වරදවා වටහාගනු ලැබෙයි.

2012 අප්‍රේල් 9 දින විංගට් කරන් සිං ග්‍රෝවර් සමග විවාහ වූවා ය.Karan Singh Grover's link ups - Karan Singh Grover's link-ups | The Times of India නමුත් 2014 නොවැම්බර් මස විංගට් ප්‍රකාශ කළේ තමන් සහ ග්‍රෝවර් දික්කසාද වූ බවයි.

නිර්මාණ දායකත්වය

චිත්‍රපට
 වර්ෂය තේමාව චරිතය සටහන් 1995 අකේලේ හම් අකේලේ තුම් ලාබාල දැරියක 1997 රාජා කි ආයේගි බරාට් පාසල් දැරියක 2000 රාජා කෝ රාණි සේ ප්‍යාර් හෝ ගයා තනූ2003 කුච් නා කහෝ පූජා 2012 ලව් කියා ඕර් ලග් ගයී රියා 2013 ලයිෆ් රීබූට් නහී හෝති TBA 2015ෆිර් සේ... කාජල් කපූර්

රූපවාහිනිය
 වර්ෂය තේමාව චරිතය 2000-04ෂක ලක බූම් බූම් පියා 2001-05 කුසුම් සිම්රන් 2003-05 කොයි දිල් මේන් හේ ප්‍රීති 2003-08කසෞතී සින්දගී කේ ස්නේහා බජාජ් 2006-07 ක්‍යා හෝගා නිම්මෝ කා නටාෂා 2006-09සංගම් ගංගා සාගර් භාටියා 2007 කහින් තෝ හෝගා ස්වෙට්ලානා 2008-09 කාර්තිකා කාර්තිකා 2009 දේඛ් ඉන්ඩියා දේඛ් නිවේදිකා 2009 ලාෆ්ටර් කේ ෆට්කේ නිවේදිකා 2009 Comedy Circus 3 තරගකාරිණිය 2009 සාරා නච් කේ දිඛා 2 නිවේදිකා 2009 Perfect Bride අවසන් තරගකාරිණිය 2009-10දිල් මිල් ගයියේ වෛද්‍ය රිද්ධිමා ගුප්තා 2011 සෝර් කා ජට්කා: ටෝටල් වයිප්අවුට් තරගකාරිණිය 2011 කොමඩි කා මහා මුඛබාලා නිවේදිකා  2011 නච්ලේ වේ විත් සරෝජ් ඛාන් අවසන් නිවේදිකා 2012තේරී මේරී ලව් ස්ටෝරීස් නීති 2012ස්ටාර් දිවාලි නිවේදිකා2013–14 සරස්වතීචන්ද්‍ර කුමුද් සරස්වතීචන්ද්‍ර ව්‍යාස්2014 ස්ටාර් හෝලි මස්ති ගුලාල් කි නිවේදිකා2015දුසේහ්රා-ජීත් සච්චේ කිනිවේදිකා2016–වර්තමානයබෙයිහාධ් මායා මෙහ්රෝත්‍රා2018බෙපන්නාzසෝයා2019 - 2020බෙයිහඩ් 2 මායා ජේසින් 

සම්මාන
සී ස්වර්ණ සම්මාන
වඩාත් ගැළපෙන නිළිය 2013

ඉන්දියානු රූපවාහිනී ඇකඩමි සම්මාන
හොඳම නිළිය (ජූරියේ) 2013 - සරස්වතීචන්ද්‍ර
ලයන්ස් ගෝල්ඩ් සම්මාන
හොඳම නිළිය 2017 - බේහද්

මේවාත් බලන්න

 ඉන්දියානු රූපවාහිනී නිළියන් ලැයිස්තුව
 ඉන්දියානු චිත්‍රපට නිළියන් ලැයිස්තුව

ආශ්‍රේයයන්

බාහිර සබැඳි

Category:ජීවත්වන්නෝ
ප්‍රවර්ගය:ඉන්දියානු සෝප් ඔපෙරා නිළියෝ
ප්‍රවර්ගය:ඉන්දියානු රූපවාහිනී නිළියෝ
Category:ඉන්දියානු චිත්‍රපට නිළියන්
Category:හින්දි සිනමාවේ නිළියන්
Category:1985 උපත්
Category:ගුර්ගාඔන්හි ජනයා